Rikunarita-ORG/Wikinium huggingface dataset:
# Masselinjen

**Masselinjen** (kinesisk: 群众路线, pinyin: *Qunzhong luxian*) er en metode som ble utviklet av Mao Zedong og Kinas kommunistparti i det øyemed å lede folket, «massene». Folkemassene er den kraft i samfunnet som frembringer forandring, og ifølge Mao var bøndene dem som skulle utgjøre denne forandrende kraft.

Tanken om masselinjen ble utformet tidlig. Man finner den nokså utviklet i en tale Mao holdt sommeren 1943 – noen av dens sentrale avsnitt ble senere medtatt i sitatboken Maos lille røde.

Maos tanker tilpasset marxismen til en politisk ideologi som kunne bringe en kommunistisk revolusjon til seier i det for det meste ikke-industrialiserte kinesiske samfunn. Maos hypotese var at bøndene kunne bli drivkraften for en kommunistisk omveltning, men at det bare ville skje dersom partieliten var villig til å forkynne det revolusjonære budskap på grasrotnivå på en måte som landsbybefolkningen var i stand til å begripe. Dette innebar en prosess der det gjaldt å få de ledende partikadre til å sette seg inn i de lokale realiteter, og prøve å integrere bøndenes nære problemer med partiprogrammet.

## Eksterne lenker

* Selected Quotations of Chairman Mao Zedong Chapter XI. Mass Line
* Mao Zedong, Report on an Investigation of the Peasant Movement in Hunan
* Some Points on Mass Line
* Three Part Pamphlet on Mass Line
* Communist Party of Peru: The Mass Line
* The Proletarian Mass Line by Harsh Thakor
* Communist Party of the Philippines: Mass Work

Autoritetsdata
# Tyrkias kommunistiske parti/marxist-leninistisk

| Tyrkias kommunistiske parti/marxist-leninistisk |
| --- |
|  |
| Land | Tyrkia |
| Grunnlegger(e) | İbrahim Kaypakkaya  |
| Grunnlagt | 1972 |
| Ideologi | Marxisme-leninisme-maoisme |
| Internasjonal tilknytning | Det internasjonale kommunistforbunet  |
| Nettsted | partizan-online. (tr) |
|

---

Tyrkias kommunistiske parti/marxist-leninistisk på Commons |

**Tyrkias Kommunistiske Parti/marxist-leninistisk (Turkiye Komunist Partisi/marksist-leninist)** best kjent ved sin forkortelse **TKP/ML**, er et Kommunistisk Tyrkisk politisk parti som følger marxisme-leninisme-maoisme og som kjemper den maoistisk strategien av folkekrig mot den tyrkiske stat. TKP/ML ble grunnlagt i 1972 av tidligere medlemmer av Arbeiderne og Bøndenes Revolusjonære Parti Tyrkia primært Ibrahim Kaypakkaya som ble partiets første Generalsekretær. Partiet gikk stort sett ned når Kaypakkaya ble fanget og drept under tortur av den Tyrkiske staten i 1973, men i tiden 1973–1978 ble partiet re-organisert og fortsetter Geriljakrig til denne dag. De var medlem av RIM (1984–2012) før det ble nedlagt.

Partiets væpna front er **Arbeidernes og Bøndenes Frigjøringshær Tyrkia (Turkiye isci ve Koylu Kurtulus Ordusu)** den er best kjent under forkortelsen **TIKKO.** De er aktiv i Tyrkia og Rojava og kjempet blandt annet mot IS i borgerkrigen i syria.

I 2022 var de med å stifte Internasjonalt Kommunistisk Forbund (IKF).

## Eksterne lenker

* (tr) Offisielt nettsted

* (en) Türkiye Komünist Partisi/Marksist-Leninist – kategori av bilder, video eller lyd på Commons
# Publikum

Tilskuere ved en Karl-May-spillene i Bad Segeberg, Tyskland Foto: Claas Augner
**Publikum** refererer til en gruppe mennesker, slik som fysiske tilskuere ved en konsert, et teater, idrettsarrangement eller en TV-innspilling, men også grupper som igjennom massemedier hører på radio, ser på TV, eller leser en avis.

Man skiller mellom aktiv og passiv publikum, der forskjellen er at det aktive publikumet er med for eksempel å stemmer i konkurranser, eller deltar i TV- eller radioprogrammer, mens det passive publikum er kun seere/lyttere. Aktiv publikum blir stadig mer vanlig, og massemeidene bruker dette for å tjene penger ved programmer som for eksempel X Factor eller Idol, der publikum ringer inn å stemmer på deltakerne, hvor de betaler for å kunne stemme.

Etter utviklingen av personlige datamaskiner er det blitt et stadig større publikum via Internett, som leser blogger, hører/ser på podcaster, og ser på vlogging og Web-TV. Nettradio har også blitt et eget fenomen med stor publikumsmasse.

Denne artikkelen er en **spire**. Du kan hjelpe Wikipedia ved å utvide den.
# Digital markedsføring

**Digital markedsføring** er et samlebegrep for all markedsføring som benytter seg av internett og elektroniske enheter som smarttelefoner, mobiltelefoner, pc-er og spillkonsoller. Formålet med digital markedsføring er å nå ut til en målgruppe for å promotere et produkt eller en tjeneste.

Markedsføring i digitale medier er den største formen for markedsføring i Norge, foran alternativer som TV, lyd og utendørs.

## Områder innen digital markedsføring:

#### Søkemotormarkedsføring (SEM)

Betalt reklame gjennom søkemotorer som Google Ads for å øke synlighet og tiltrekke besøkende.

#### Søkemotoroptimalisering (SEO)

Optimalisering av nettsider for å rangere høyt i organiske søk på søkemotorer.

#### Sosiale medier-markedsføring

Bruk av plattformer som Facebook, Instagram, LinkedIn og TikTok for å nå målgrupper gjennom annonser eller organisk innhold.

#### Innholdsmarkedsføring

Skape og distribuere verdifullt og relevant innhold for å tiltrekke og engasjere en spesifikk målgruppe.

#### E-postmarkedsføring

Bruk av e-post for å bygge relasjoner, holde kunder informert og promotere produkter eller tjenester.

#### Affiliate-markedsføring

Samarbeid med partnere (affiliates) som promoterer dine produkter og får provisjon for salg eller leads de genererer.

#### Influencer-markedsføring

Samarbeid med individer i sosiale medier som har bygget opp et publikum i form av følgere eller abonnenter.

## Referanser
# NORML

| NORML |
| --- |
|  |
| Org.form | 501(c)(4) ikke-kommersiell organisasjon (USA) |
| Stiftet | 1970 |
| Land | USA  |
| Hovedkontor | Washington D.C. |
| Fokus | Legalisering av cannabis  |
| Grunnlegger(e) | Keith Stroup  |
| Nøkkelpersoner | Erik Altieri, Rick Steves  |
| Nettsted | www.norml.o |
|  |

**National Organization for the Reform of Marijuana Laws** (**NORML**) er en organisasjon som ble startet i USA i 1970. Organisasjonen har som mål å legalisere cannabis. NORML sørget raskt for avkriminalisering av mindre mengder cannabis i elleve stater, og betydelig lavere straffer i alle de andre.[*trenger referanse*] Siden har NORML fortsatt arbeidet også på internasjonalt plan.

The NORML Foundation, som ble stiftet i 1997, sponser annonsekampanjer som skal opplyse om cannabis. De yter også juridisk hjelp, foretar undersøkelser og forsker på cannabis.

Den norske organisasjonen NORMAL er en av fire undergrupper av NORML.

## Referanser

## Eksterne lenker

* Offisielt nettsted

* (en) National Organization for the Reform of Marijuana Laws – kategori av bilder, video eller lyd på Commons
* NORML på Facebook

* NORML på Instagram

* NORML på YouTube

* NORML på X (tidligere Twitter)

* NORML på X (tidligere Twitter)
# Kapsler (legemiddel)

Kapselapparat fra Farmasihistorie.com Hele, myke kapsler. Disse med omega-3-fettsyrer
**Kapsler** er en legemiddelform som inneholder et virkestoff i dosert mengde, og er vanligvis laget av gelatin. Kapslene kan være hele og elastiske (myke kapsler), eller de kan bestå av to sylindriske halvdeler som er skjøvet inn i hverandre (harde kapsler). Den to-delte, teleskopiske kapselen ble patentert av James Murdock i London i 1847.

Kapsler brukes også til kosttilskudd og naturmidler. Myke kapsler er godt egnet til flytende stoff (f.eks trankapsler), mens de andre brukes til faste eller halvfaste stoffer (pulver).

For vegetarianere og andre kan det være av betydning at kapsler også kan fremstilles av polysakkarider eller derivater fra planter som karragener og modifiserte former av stivelse og cellulose. Disse kalles ofte *vegicaps*.

Kapsler kan svelges hele, de skal henfalle i magesaften i løpet av 10 minutter. Men de kan også tas fra hverandre for så å blande legemidlet i væske eller syltetøy, f.eks. til små barn som ikke kan svelge kapslene hele.

I det 21. århundret er tabletter den vanligste form for doserte legemidler, men kapsler er fortsatt i bruk. De fremstilles oftest i stor skala, men kan også fremstilles i små mengder hvor de kan tilpasses spesielt, f.eks. små doser til barn hvor dosen er avhengig av alder og vekt. Sykehusapotekene fremstiller denne type medisiner.

## Litteratur

* Ansgar J. Smith: Haandbog for farmaceuter, Kristiania 1907, 284.
* Jermstad Axel og Schou Svend Aage: Lærebog i Teknisk Farmaci, København 1951, 540-4

## Eksterne lenker

* (no) Tabletter og kapsler

|  |  |
| --- | --- |
|  | **Helsemessige forbehold**: Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
# Anandamid

Strukturformel for anandamid.
**Anandamid**, også kalt N-arakidonyletanolamin er en endogen cannabinoidnevrotransmitter. Navnet kommer fra ordet *ananda* på Sanskrit, som betyr "bliss, lykke", og amid. Aminet er en forbindelse mellom ethanolamin og arachidonsyre. Anandamid bindes til cannabinoid receptorer i blant annet hjernevev og har dermed en smertedempende effekt. Anandamid nedbrytes av enzymet fettsyreamidhydrolase til ethanolamin og arachidonsyre og den smertedempende effekten opphører.

## Referanser

Denne artikkelen er en **spire**. Du kan hjelpe Wikipedia ved å utvide den.
# MKULTRA

**MKULTRA** var et ulovlig forskningsprogram i regi av CIA i USA. Formålet med programmet var å utvikle nye metoder for bevissthets- og adferdskontroll hos mennesker. (Tankekontroll) Prosjektet ble formelt startet i april 1953 og var en etterfølger til forskningsprogrammene «Bluebird» og «Artichoke», som også var opptatt av bevissthetskontroll. Programmet brukte uvitende amerikanske og kanadiske borgere som forsøkspersoner, noe som førte til kontroverser om programmets legitimitet.I løpet av programperioden var 80 forskningsinstitusjoner involvert. Programmet ble avsluttet i 1964. En del enkeltprosjekter fortsatte imidlertid også etter den tid (1973).

## Referanser

## Eksterne lenker

Odin: NOU-utredning om Medisinsk forskning og menneskeforsøk – historisk bakgrunn
# Sirkulasjonssystem

Menneskets blodsirkulasjonssystem, rødt er arterier, blått er vener (blodårer)
**Sirkulasjon** eller *det sirkulatoriske system* er det organsystemet som lar blod sirkulere i kroppen.

Menneskets sirkulatoriske system består av blod, blodårer og hjertet. Det er funksjonelt og anatomisk tett forbundet med åndedrettssystemet.

Hjertet er en hul muskel som pumper blod. Blodåresystemet består av arterier, vener og kapillærer. Arterier er blodårer som frakter blod ut fra hjertet. Vener er blodårer som frakter blodet tilbake til hjertet. Kapillærene er de minste blodårene og utgjør overgangen mellom arterier og vener. Kapillærene danner et nett som bringer oksygen og næring inn i vevet, og fører avfallsstoffer og karbondioksid til venene. Fra venene blir blodet frakta tilbake til hjertet via nyrene.

Et åpent sirkulasjonssystem er et sirkulasjonssystem, der alle kroppens organer flyter i en kroppsvæske, hemolymfe, der blod og lymfevæske er sammenblandet. Denne kroppsvæsken sirkulerer i hele kroppen. De har ikke et «lukket blodåresystem», slik som hos virveldyrene, der blod og lymfevæske er skilt fra hverandre.

Åpent sirkulasjonssystem finnes hos alle leddyr. Et langstrakt rørformet hjerte, en «pulsåre», på ryggsiden i bakkroppen, pumper kroppsvæsken (hemolymfen) framover i kroppen.

Blodets kretsløp kan grovt deles i to: lungekretsløpet og systemkretsløpet.

## Lungekretsløpet

Hjertets høyre hovedkammer pumper blod ut i lungearterien. Denne deler seg i to og leder blodet til lungene, hvor det renner gjennom et kapillarnett tett ved de små luft-fylte lungeblærene. Det gjør det mulig for karbondioksid å passere fra blodet til lungene og oksygen å passere fra lungene til blodet. Deretter returnerer blodet til hjertet. Det sies nå å være oksygenert, og renner inn i venstre forkammer gjennom de fire lungevenene.

## Systemkretsløpet

Systemkretsløpet, også kalt det store kretsløpet pumper blodet fra venstre hjertekammer/ventrikkel ut til kroppens organer og tilbake til hjertets høyre forkammer/atrium.

## Se også

* Kardiologi
* Lymfesystemet

## Eksterne lenker

* The Circulatory System, a comprehensive overview
* Studies on Hemodynamics and Coronary Circulation
# Kratom

**Kratom** (*Mitragyna speciosa*) er et eviggrønt tropisk tre med opphav i Sørøst-Asia i samme plantefamilie som kaffe (Rubiaceae). Treet kan bli opptil 25 meter høyt. Det har store grønne blader og kan produsere blomster.

## Habitat

Kratom vokser i store deler av Sørøst-Asia. I Thailand er planten hovedsakelig kultivert for menneskebruk, men den vokser vilt i deler av Malaysia og Indonesia, samt i mindre grad i Papua Ny-Guinea, Filippinene og Myanmar.

## Historikk

I 1839 oppdaget den nederlandske botanikeren Pieter Willem Korthals kratom på sine reiser i asia. Planten ble identifisert som *Mitragyna Speciosa*. Tradisjonelt er bladene tygget av arbeidere for å øke energinivå, sexlyst og appetitt samt dempe smerter. Mange sammenligner det med kaffe. Allerede i 1895 ble det dokumentert hvordan de innfødte benyttet seg av planten for å hjelpe mennesker ut av opiumsavhengighet.

## Kontroversiell bruk

Kratom har en lang historie med tradisjonell bruk for ulike medisinske formål, inkludert smertelindring og som en naturlig stimulant. Reguleringen av kratom har vært et kontroversielt emne i flere land, med hovedfokus på bekymringer knyttet til potensielt misbruk og de mulige helseeffektene forbundet med planten.

I flere år har det pågått diskusjoner om regulering av kratom i mange land. Drug Enforcement Administration (DEA) i USA forsøkte å klassifisere kratom som et narkotisk stoff. Dette forsøket ble imidlertid møtt med betydelig motstand, og det ble sett på som en viktig seier for de som støttet tilgjengeligheten og bruk av kratom.

DEAs forsøk på å klassifisere kratom som narkotika førte ikke frem på grunn av manglende bevis og intens motstand fra en rekke aktører, inkludert organisasjoner og enkeltpersoner som hadde erklært sin støtte til kratom som alternativ behandling.

## Legemiddelverkets vurdering

I 2023 inkluderte Legemiddelverket kratom på listen over narkotiske stoffer i samsvar med nasjonal lovgivning. Avgjørelsen ble begrunnet med påstander om misbruk og potensiell helsefare.

I Norge var det et regulert legemiddel frem til 2023. Reguleringen av kratom som narkotika har vært omdiskutert, og bekymringer rundt misbrukspotensialet og mulige helseeffekter har vært hovedårsakene til debatten.

## Referanser

|  |  |
| --- | --- |
|  | **Helsemessige forbehold**: Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
# Metoxetamin

Metoxetamin|  |
| Systematisk (IUPAC)-navn |
| (RS)2-(3-methoxyphenyl)-2-(ethylamino)cyclohexanone |
| Identifikatorer |
| CAS-nummer | 1239943-76-0 |
| ATC-nummer |  |
| PubChem | 52911279 |
| ChemSpider | 24721792 |
| Kjemiske data |
| Formel | C₁₅H₂₁NO₂ |
| Molmasse | 247,157 g/mol |
| SMILES | CCNC1(CCCCC1=O)C2=CC(=CC=C2)OC |
| Terapeutiske data |
| Lovlig status |  (NO)  |
| Klassifisering | *Klassifisering* |

**Metoxetamin** eller **3-MeO-2-Oxo-PCE** også kjent som **MXE** er et derivat av Ketamin, med lignende effekter. Stoffet har i en stund blitt solgt over internett som et lovlig alternativ til Ketamin.

MXE gir en dissosiativ psykoaktiv effekt, lignende stoffer som DXM, PCP og lystgass. Brukere forklarer rusen som lignende, men noen lunde annerledes en Ketamin. Effektene varer mye lengre enn ketamin, vanligvis i 3-5 timer avhengig av inntaksmåte. Den vanligste måten å innta MXE på er via. nasal administrasjon, altså ved å «sniffe» eller «snorte» stoffet. **MXE** kan også taes rektalt, sublingvalt og injiseres (Både intravenøst og intramuskulært). Metoxetamin fungerer som en NMDA-reseptor antagonist og serotonin reopptak hemmer. Noen mener også at MXE hemmer reopptak av dopamin og bindes til mu-opioid reseptoren, men det finnes ikke konkrete bevis på dette.

## Lovlig status

Metoxetamin/Metoksetamin (MXE) står oppført på narkotikalisten.

## Se også

* Rusmiddel

## Referanser

|  |  |
| --- | --- |
|  | **Helsemessige forbehold**: Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

Autoritetsdata
# Drikkevise

Mihály Zichy: *Drikkevise*, 1874
Norsk drikkevise i boken *Sketches on a tour to Copenhagen, through Norway and Sweden*
En **drikkevise** er en kort eller lang sang som ofte omhandler det å drikke alkohol eller det som er i situasjonen rundt drikkingen.

Drikkeviser kan påvises så langt tilbake som til grekeren Aristofanes. Hva våre nordiske forfedre gjorde har derimot ikke blitt registrert.

Drikkevisene ble brukt i middelalderens Europa, og som en kuriositet kan vi ta med at universitetets «Gaudeamus Igitur» er en gammel skålsang på latin.

Skiller en mellom drikkeviser og hva en kan kalle skålsanger med annet innhold av hyllest til gudene, til årstiden, til ungdommen eller patriotisme, er drikkevisene mest folkelige.

Av rene drikkeviser ble lite skrevet av norske poeter i 1700- og 1800-tallet, da de var mer opptatt av det patriotiske, hvor siste vers ikke sjelden munnet ut i en «skål» for fedrelandet. Mer rene drikkeviser var det på den tid først og fremst svenskene som skrev. Noen syntes nok det tok rent for lang tid med så mange vers før en endelig kunne si skål.

Norske drikkeviser fikk et oppsving med den nye ungdomskulturen i etterkrigstiden, godt hjulpet av trondhjemsstudentene som samlet opp til *Smørekoppens visebok*, hvor drikkevisene fikk bedre plass for hvert nytt opplag. Visebølgen fra 1960-årene ga sine bidrag og der er etter hvert et godt utvalg for den som liker å synge.

Den korteste rett-på-sak-drikkevisen er for forsanger og forsamling og lyder:

*Hva blåser det for vind i dag?*
*Brennvin(d)!!*
Avslutningen er her opplagt og består av ett ord.

## Litteratur

* *Smørekoppens visebok* Norges mest solgte visebok i sin 17. utgave, laget av studentene ved Norges tekniske høgskole
* Erik Aall Flood og Lorentz N. Kvam, *Helan går: Bordsange og drikkeviser samlet av Smuttan og Lille Manasse*, Oslo 1928
* Erik Aall Flood og Lorentz N. Kvam, *Skaal, kamerater! Helan går II. Nye selskapsanger og bordviser samlet av Smuttan og Lille Manasse*. Oslo 1934
* *Nordiske drikkeviser i utvalg* ved Yukon Gjelseth, Oslo 1980
* Louis Jacoby og Øystein Øystå. *96 drammeviser*, Oslo 2001
# Mathematics Genealogy Project

**Mathematics Genealogy Project** er en webbasert database som har som mål å samle informasjon om alle matematiske doktorgradsavhandlinger sammen med navn på doktoranden og veilederen. På denne måten får man en akademisk stamtavle, som gjenspeiler forholdet mellom matematikere. I august 2008 hadde prosjektet mer enn 125 000 oppføringer.

Prosjektet ble grunnlagt som følge av at Harry B. Coonce ønsket å vite navnet på sin veileders veileder. På det tidspunktet var Coonce professor i matematikk ved Minnesota State University, Mankato. Prosjektet ble gjort tilgjengelig på Internett høsten 1997. Høsten 2002, et par år etter at Coonce pensjonerte seg, bestemte Minnesota State University at de ikke lenger ville støtte prosjektet økonomisk, og det ble overflyttet til North Dakota State University. Siden 2003 har prosjektet også fått en viss støtte av American Mathematical Society, og i 2005 fikk det et stipend fra Clay Mathematics Institute.

Prosjektet viser blant annet at Carl Friedrich Gauss (1777–1855) har mer enn 40 000 matematiske etterkommere. Omvendt finner man ut at, i likhet med i dyreriket, kan de fleste av dagens matematikere føre sine aner tilbake til et lite antall stamfedre.

## Eksterne lenker

* Mathematics Genealogy Project home page
* *«A Labor of Love: The Mathematics Genealogy Project»* av Allyn Jackson (PDF, engelsk)

Autoritetsdata
# Percy Williams Bridgman

| Percy Williams Bridgman |
| --- |
|  |
| Født | 21. april 1882 Cambridge, Massachusetts, USA |
| Død | 20. august 1961 (79 år) Randolph, New Hampshire, USA Selvmord |
| Beskjeftigelse | Fysiker, universitetslærer  |
| Utdannet ved | Harvard University Newton North High School |
| Doktorgrads- veileder | Wallace Clement Sabine |
| Ektefelle | Olive Ware |
| Nasjonalitet | Amerikansk |
| Gravlagt | Bridgman Cemetery |
| Medlem av |
6 oppføringer

* Royal Society (1949–)
* National Academy of Sciences
* American Academy of Arts and Sciences
* American Philosophical Society (1916–)
* American Association for the Advancement of Science
* American Physical Society
 |
| Utmerkelser | Rumfordprisen (1917) Elliott Cresson-medaljen (1932) Nobelprisen i fysikk (1946) |
| Arbeidssted | Harvard University |
| Fagfelt | Fysikk |
| Doktorgrads- veileder | Wallace Clement Sabine |
| Doktorgrads- studenter | Edwin C. Kemble (1917) John C. Slater (1923) |
| Kjent for | Høytrykksfysikk |
|

---

Percy Williams Bridgman på Commons |

**Percy Williams Bridgman** (født 21. april 1882, død 20. august 1961) var en amerikansk fysiker. Han ble tildelt Nobelprisen i fysikk i 1946 «for oppfinnelsen av et apparat for å produsere ekstremt høyt trykk, og for de funn han gjorde innen høytrykkfysikk ved hjelp av dette». Mineralet bridgmanite er oppkalt etter han.

## Bibliografi

* Bridgeman, Percy Williams (1914). «A Complete Collection of Thermodynamic Formulas». *Phys* (på engelsk): 273–281. doi:10.1103/PhysRev.3.273.
* Bridgman, Percy Williams (1922). *Dimensional Analysis*. Yale University Press.
* Bridgman, Percy Williams (1925). *A Condensed Collection of Thermodynamics Formulas*. Harvard University Press.
* Bridgman, Percy Williams (1927). *The Logic of Modern Physics*. Beaufort Books.
* Bridgman, Percy Williams (1934). *Thermodynamics of Electrical Phenomena in Metals and a Condensed Collection of Thermodynamic Formulas*. MacMillan.
* Bridgman, Percy Williams (1936). *The Nature of Physical Theory*. John Wiley & Sons.
* Bridgman, Percy Williams (1938). *The Intelligent Individual and Society*. MacMillan.
* Bridgman, Percy Williams (1941). *The Nature of Thermodynamics*. Harper & Row, Publishers.
* Bridgman, Percy Williams (1952). *The Physics of High Pressure*. G. Bell.
* Bridgman, Percy Williams (6. januar 1956). «Probability, Logic and ESP». *Science* (på engelsk): s. 16.
* Bridgman, Percy Williams (1959). *The Way Things Are*. Harvard Univ. Press.
* Bridgman, Percy Williams (1962). *A Sophisticate's Primer of Relativity*. Routledge & Kegan Paul.
* Bridgman, Percy Williams (1964). *Collected experimental papers*. Harvard University Press.
* Bridgman, Percy Williams (1980). *Reflections of a Physicist*. rno Press. ISBN 040512595X.

## Referanser

## Eksterne lenker

* (en) Nobelprisen i fysikk 1946 hos Nobelprize.org
* (en) Percy Williams Bridgman hos Nobelprize.org i forbindelse med tildelingen av Nobelprisen i fysikk 1946

Denne artikkelen er en **spire**. Du kan hjelpe Wikipedia ved å utvide den.